Carnalivari

Lu carnalivari (o carnaluvari) è na festa lijata a tradizzioni chi pìgghianu urìggini forsi ntê usanzi pagani e chi currispunni ntê paisi cattòlichi cu la vigghilia di l'inizziu dâ Quarèsima. 

Si carattirizza di na serî di manifistazzioni pupulari unni li genti hannu la pussibbilitati di stracanciàrisi, di urganizzari passiati n màschira, carri alliggòrici e festi pupulari assai ntisi. 

Tra li carnaluvari cchiù mpurtanti ntô munnu cci sunnu sicuramenti chiddu di Riu de Janeiru, chiddu di Vinezzia e chiddu di Viareggiu. N'Italia sunnu assai mpurtanti puru lu carnavali di Putignanu ntâ Pugghia e chiddu di Jaci n Sicilia.

La palora «carnalivari» diriva dû latinu "carnem levare", chi anticamenti significava lu banchettu d'abbulizzioni dâ carni chi si tinìa sùbbutu prima dû pirìudu di dijunu, e dâ rinunzia ô piaciri, dâ Quarèsima. 

La durata dâ festa pò variari a secunna â tradizzioni dî paisi di una simana nzinu a quarchi misi.


 Lu brìnnisi 
'N quarchi banna dâ Sicilia è usuali ca â finuta dû carnaliviri, l'òspiti pruponi nu brìnnisi, ma prima dâ bicchirata, na puisìa nica veni ricitata.  Quarchi asempiu:

Chistu vinu è bellu e finu
e mi ciàura di lumìa
un brìnnisi fazzu a sta cumpagnìa.

Chistu vinu è bellu e finu
friscu friscu veni di la vutti
fazzu un brìnnisi a tutti.

Chistu è vinu di musìa
lu guardu mentri lu tegnu ntra li manu
stu brìnnisi è fattu a lu me cristianu. (zzoè lu maritu dâ fìmmina chi ricita la puisìa) Arba Sicula, Carnivali, Vulumi 4/5, 1983

 Carnalivari 'n Sicilia 

Sfilati ducumintati:
 Carnalivari di Àrcamu. 
 Carnalivari di Barcialona Pizzaottu. 
 Carnalivari di Cattafi. 
 Carnalivari di Gela. 
 Carnalivari di Jaciriali. 
 Carnalivari di Menzujusu.
 Carnalivari di Miliḍḍi.  
 Carnalivari di Mustarjancu.
 Carnalivari di Palazzolu Acrèidi. 
 Carnalivari di Patti. 
 Carnalivari di Rudì Mìlici. 
 Carnalivari di Santa Lucìa dû Mela. 
 Carnalivari di Sapunara. 
 Carnalivari di Sciacca. 
 Carnalivari di Taurmina.
 Carnalivari di Tèrmini Imerese.

 Lijami di fora 

CarnevaleAcireale - Lu cchiù beddu Carnalivari dâ Sicilia

 Rifirimenti 

Catigurìa:Sucità
Catigurìa:Tradizzioni dâ Sicilia